# กุสุมาลวตี ศิริโกมุท
กุสุมาลวตี ศิริโกมุท (เกิด 10 ธันวาคม พ.ศ. 2505)  ปัจจุบันดำรงตำแหน่งเป็นรองประธานกรรมการส่งเสริมกิจการมหาวิทยาลัยมหาสารคาม อดีตที่ปรึกษารองนายกรัฐมนตรี (พีระพันธุ์ สาลีรัฐวิภาค)“พีระพันธุ์” ตั้ง 11 คณะที่ปรึกษารองนายกฯ “เสธ.หิ-แรมโบ้-สายัณห์” นั่งด้วย อดีตรองเลขาธิการพรรคเพื่อแผ่นดิน และอดีตสมาชิกสภาผู้แทนราษฎรจังหวัดมหาสารคาม

 ประวัติ 
กุสุมาลวตี เกิดเมื่อวันที่ 10 ธันวาคม พ.ศ. 2505 ที่อำเภอโกสุมพิสัย จังหวัดมหาสารคาม เป็นบุตรนายสวาท ศิริโกมุท อดีต สส. มหาสารคาม และนางสุภาภรณ์ ศิริโกมุท อดีต สจ. มีพี่น้อง 2 คน สมรสและหย่า มีบุตร 2 คน

สำเร็จการศึกษาปริญญาตรี บริหารธุรกิจ จากมหาวิทยาลัยรามคำแหง ศิลปศาสตรมหาบัณฑิต (พัฒนาสังคม) สาขาการวิเคราะห์และวางแผนทางสังคม จากสถาบันบัณฑิตพัฒนบริหารศาสตร์ และปริญญาเอก สาขายุทธศาสตร์การพัฒนาภูมิภาค จากมหาวิทยาลัยราชภัฏมหาสารคาม

 งานการเมือง 
กุสุมาลวตี ลงสมัครเลือกตั้งสมาชิกสภาผู้แทนราษฎรจังหวัดมหาสารคาม ครั้งแรก ในปี พ.ศ. 2531 สังกัดประชาชน แต่ไม่ได้รับเลือกตั้ง ในการเลือกตั้งมีนาคม พ.ศ. 2535 ลงสมัครในสังกัดพรรคสามัคคีธรรม แต่ไม่ได้รับเลือกตั้ง ในการเลือกตั้งกันยายน พ.ศ. 2535 ลงสมัครในสังกัดพรรคความหวังใหม่ แต่ไม่ได้รับเลือกตั้ง ในการเลือกตั้งปี พ.ศ. 2539 ลงสมัครในสังกัดพรรคความหวังใหม่ แต่ไม่ได้รับเลือกตั้ง ในการเลือกตั้งพ.ศ. 2544 ลงสมัครในสังกัดพรรคไทยรักไทย เอาชนะประยุทธ์ ศิริพานิชย์ ได้รับเลือกตั้งเป็นสมัยแรก การเลือกตั้งพ.ศ. 2548 ลงสมัครในสังกัดพรรคไทยรักไทยเช่นเดิม ได้รับเลือกตั้งเป็นสมัยที่ 2 และสามารถเอาชนะประยุทธ์ ศิริพานิชย์ ได้ทั้ง 2 ครั้ง ต่อมาในการเลือกตั้งพ.ศ. 2550 ย้ายไปสังกัดพรรคเพื่อแผ่นดิน พร้อมกับกริช กงเพชรยิ่งยศ อุดรพิมพ์ กุสุมาลวตี ศิริโกมุท และได้รับเลือกเป็นรองเลขาธิการพรรค แต่ไม่ได้รับการเลือกตั้ง จึงย้ายมาเป็นสมาชิกพรรคเพื่อไทย และลงเลือกตั้งในปี พ.ศ. 2554 ได้รับเลือกตั้งเป็นสมัยที่ 3 โดยเอาชนะยิ่งยศ อุดรพิมพ์ จากพรรคภูมิใจไทย ในพ.ศ. 2557 ได้สมัครรับเลือกตั้ง แบบบัญชีรายชื่อ สังกัดพรรคเพื่อไทย ลำดับที่ 53ประกาศคณะกรรมการการเลือกตั้ง เรื่อง รายชื่อผู้สมัครรับเลือกตั้งสมาชิกสภาผู้แทนราษฎรแบบบัญชีรายชื่อ (พรรคเพื่อไทย)

วันที่ 19 พฤศจิกายน พ.ศ. 2561 ได้ลาออกจากการเป็นสมาชิกพรรคเพื่อไทย“จาตุรนต์” ชี้เหตุจำเป็นต้องจาก “เพื่อไทย” ไป “ไทยรักษาชาติ” 

ต่อมาในพ.ศ. 2562 ได้ลงสมัครเลือกตั้ง ในสังกัดพรรคเพื่อชาติ แต่ไม่ได้รับการเลือกตั้ง“ตู่ จตุพร” ช่วย ‘กุสุมาลวตี’ ผู้สมัครเพื่อชาติ เขต 4 มหาสารคาม ปราศรัยย้ำไม่เอา ‘บิ๊กตู่’ผลเลือกตั้ง ‘มหาสารคาม’ 5 เขต ‘เพื่อไทย’ ยังครองแชมป์ ต่อมาย้ายไปสังกัดพรรครวมไทยสร้างชาติ และในการเลือกตั้งพ.ศ. 2566 ลงสมัครในสังกัดพรรครวมไทยสร้างชาติ แต่ไม่ได้รับเลือกตั้ง'รทสช.' สุดคึกเจาะภาคอีสาน จ่อเปิดนโยบายตะลึงทั้งแผ่นดิน!
และเป็นรองประธานกรรมการส่งเสริมกิจการมหาวิทยาลัยมหาสารคาม

 สมาชิกสภาผู้แทนราษฎร 
กุสุมาลวตี ศิริโกมุท ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดมหาสารคาม สังกัดพรรคไทยรักไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดมหาสารคาม สังกัดพรรคไทยรักไทย
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดมหาสารคาม สังกัดพรรคเพื่อไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๓๐, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๑ ตอนที่ ๒๓ ข หน้า ๖๕, ๒๖ พฤศจิกายน ๒๕๔๗